CELEX: 32019R0412
Language: sl
Date: 2019-03-14 00:00:00
Title: Uredba Komisije (EU) 2019/412 z dne 14. marca 2019 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnih računovodskih standardov 12 in 23 ter Mednarodnih standardov računovodskega poročanja 3 in 11 (Besedilo velja za EGP.)

15.3.2019   
               
               
                  SL
               
               
                  Uradni list Evropske unije
               
               
                  L 73/93
               
            
         UREDBA KOMISIJE (EU) 2019/412
         z dne 14. marca 2019
         o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnih računovodskih standardov 12 in 23 ter Mednarodnih standardov računovodskega poročanja 3 in 11
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
                  
               
                     (2)
                  
                  
                     Upravni odbor za mednarodne računovodske standarde (UOMRS) je 12. decembra 2017 objavil cikel letnih izboljšav mednarodnih standardov računovodskega poročanja 2015–2017 (v nadaljnjem besedilu: letne izboljšave) v okviru rednega postopka izboljševanja, katerega cilj je poenostaviti in pojasniti zadevne standarde. Namen letnih izboljšav je obravnavati ne preveč nujna, vendar potrebna vprašanja, o katerih je UOMRS razpravljal tekom projekta, v zvezi z nedoslednostmi v mednarodnih standardih računovodskega poročanja oziroma potrebnimi razjasnitvami besedila.
                  
               
                     (3)
                  
                  
                     Po posvetovanju z Evropsko svetovalno skupino za računovodsko poročanje Komisija ugotavlja, da spremembe Mednarodnega računovodskega standarda (MRS) 12 Davek iz dobička, MRS 23 Stroški izposojanja, Mednarodnega standarda računovodskega poročanja (MSRP) 3 Poslovne združitve in MSRP 11 Skupni aranžmaji izpolnjujejo merila za sprejetje, določena v členu 3(2) Uredbe (ES) št. 1606/2002.
                  
               
                     (4)
                  
                  
                     Uredbo (ES) št. 1126/2008 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so skladni z mnenjem Računovodskega regulativnega odbora –
                  
               SPREJELA NASLEDNJO UREDBO:
         
            Člen 1
            
                        (a)
                     
                     
                        Mednarodni računovodski standard (MRS) 12 Davek iz dobička se spremeni, kot je določeno v Prilogi k tej uredbi;
                     
                  
                        (b)
                     
                     
                        MRS 23 Stroški izposojanja se spremeni, kot je določeno v Prilogi k tej uredbi;
                     
                  
                        (c)
                     
                     
                        Mednarodni standard računovodskega poročanja MSRP 3 Poslovne združitve se spremeni, kot je določeno v Prilogi k tej uredbi;
                     
                  
                        (d)
                     
                     
                        MSRP 11 Skupni aranžmaji se spremeni, kot je določeno v Prilogi k tej uredbi.
                     
                  
         
            Člen 2
            Vsako podjetje začne spremembe iz člena 1 uporabljati najpozneje na dan, ko se začne njegovo prvo obračunsko leto, ki se začne 1. januarja 2019 ali pozneje.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 243, 11.9.2002, str. 1.
         
            (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
      
      
         
            PRILOGA
            
               Cikel letnih izboljšav MSRP® 2015–2017
            
            
               Spremembe
            
            
               MSRP 3 Poslovne združitve
            
            Dodata se 42.A člen in 64.O člen.
            
               Dodatni napotki za uporabo prevzemne metode za določene vrste poslovnih združitev
            
            
               Poslovna združitev, izvedena v več stopnjah
            
            …
            
                     
                        42.A
                     
                     
                        Kadar stranka v skupnem aranžmaju (kot je opredeljen v MSRP 11 Skupni aranžmaji) pridobi obvladovanje nad poslovnim subjektom, ki je skupna dejavnost (kot je opredeljena v MSRP 11), in je imela pravice do sredstev in obveze iz obveznosti v zvezi s skupno dejavnostjo neposredno pred datumom prevzema, je transakcija poslovna združitev, izvedena v več stopnjah. Zato prevzemnik upošteva zahteve za poslovno združitev, izvedeno v več stopnjah, vključno s ponovnim merjenjem njegovega prejšnjega deleža v skupni dejavnosti na način, ki je opisan v 42. členu. Pri tem prevzemnik ponovno izmeri celoten delež, ki ga je prej imel v skupni dejavnosti.
                     
                  DATUM UVELJAVITVE IN PREHOD
            
               Datum uveljavitve
            
            …
            
                     
                        64.O
                     
                     
                        S ciklom letnih izboljšav MRSP 2015–2017, izdanim decembra 2017, se je dodal 42.A člen. Podjetje te spremembe uporabi za poslovne združitve, pri katerih je datum prevzema na dan začetka ali po dnevu začetka prvega letnega poročevalskega obdobja, ki se začne 1. januarja 2019 ali pozneje. Uporaba pred tem datumom je dovoljena. Če podjetje te spremembe uporablja prej, mora ta podatek razkriti.
                     
                  
               Spremembe
            
            
               MSRP 11 Skupni aranžmaji
               
            
            Dodata se B33.CA člen in C1.AB člen.
            
               Računovodenje prevzemov deležev v skupnih dejavnostih
            
            …
            
                     
                        B33.CA
                     
                     
                        Stranka, ki je udeležena v skupni dejavnosti, vendar ni vključena v skupno obvladovanje le-te, lahko pridobi skupno obvladovanje skupne dejavnosti, v kateri aktivnost skupne dejavnosti predstavlja poslovni subjekt, kakor je opredeljen v MSRP 3. V takšnih primerih se deleži, ki jih je stranka prej imela v skupni dejavnosti, ne merijo ponovno.
                        …
                     
                  DATUM UVELJAVITVE
            …
            
                     
                        C1.AB
                     
                     
                        S ciklom letnih izboljšav MSRP 2015–2017, izdanim decembra 2017, se je dodal B33.CA člen. Podjetje uporabi te spremembe za transakcije, v katerih pridobi skupno obvladovanje na dan začetka ali po dnevu začetka prvega letnega poročevalskega obdobja, ki se začne 1. januarja 2019 ali pozneje. Uporaba pred tem datumom je dovoljena. Če podjetje te spremembe uporablja prej, mora ta podatek razkriti.
                     
                  
               Spremembe
            
            
               MRS 12 Davek iz dobička
               
            
            Dodata se 57.A člen in 98.I člen, naslov zgleda pod 52.B členom se spremeni in 52.B člen se črta.
            MERJENJE
            …
            
                     
                        52.B
                     
                     
                        [črtano]
                     
                  
               Zgled, ki pojasnjuje 52.A člen in 57.A člen
            
            …
            …
            PRIPOZNAVANJE ODMERJENEGA IN ODLOŽENEGA DAVKA
            …
            
                     
                        57.A
                     
                     
                        Podjetje pripozna vplive davka iz dobička na dividende, kot je opredeljeno v MSRP 9, kadar pripozna obveznost za izplačilo dividende. Vplivi davka iz dobička na dividende so bolj neposredno povezani s preteklimi transakcijami ali dogodki, ki so ustvarili dobičke, ki jih je mogoče razdeliti, kot z razdelitvami lastnikom. Zato podjetje pripozna vplive davka iz dobička na dividende v poslovnem izidu, drugem vseobsegajočem donosu ali lastniškem kapitalu v skladu s tem, kje je podjetje prvotno pripoznalo te pretekle transakcije ali dogodke.
                     
                  DATUM UVELJAVITVE
            …
            
                     
                        98.I
                     
                     
                        S ciklom letnih izboljšav MSRP 2015–2017, izdanim decembra 2017, se je dodal 57.A člen ter črtal 52.B člen. Podjetje začne uporabljati navedene spremembe za letna poročevalska obdobja, ki se začnejo 1. januarja 2019 ali pozneje. Uporaba pred tem datumom je dovoljena. Če podjetje te spremembe uporablja prej, mora ta podatek razkriti. Kadar podjetje prvič uporabi te spremembe, jih uporabi za vplive davka iz dobička na dividende, pripoznane na dan začetka najzgodnejšega primerjalnega obdobja ali pozneje.
                     
                  
               Spremembe
            
            
               MRS 23 Stroški izposojanja
               
            
            Spremeni se 14. člen ter dodata 28.A člen in 29.D člen.
            PRIPOZNANJE
            …
            
               Za usredstvenje primerni stroški izposojanja
            
            …
            
                     
                        
                           14.
                        
                     
                     
                        
                           Če si podjetje finančna sredstva izposodi nenamensko in jih uporabi za pridobitev sredstva v pripravi, podjetje znesek stroškov izposoje, primernih za usredstvenje, določi z uporabo usredstvovalne mere (mere kapitalizacije) izdatkov za tako sredstvo. Usredstvovalna mera (mera kapitalizacije) je tehtano povprečje stroškov izposojanja, ki se nanašajo na vse izposoje podjetja, ki v obdobju še niso poravnane. Vendar podjetje iz tega izračuna izključi stroške izposoje, ki se nanašajo na izposoje, ki so bile namenjene izključno za pridobitev sredstva v pripravi, dokler niso dejansko zaključene vse dejavnosti, potrebne za pripravo tega sredstva za nameravano uporabo ali prodajo. Znesek stroškov izposojanja, ki ga podjetje usredstvi v obdobju, ne sme preseči zneska stroškov izposojanja, ki nastanejo v tistem obdobju.
                        
                     
                  …
            PREHODNE DOLOČBE
            …
            
                     
                        28.A
                     
                     
                        S ciklom letnih izboljšav MSRP 2015–2017, izdanim decembra 2017, se je spremenil 14. člen. Podjetje uporabi te spremembe za stroške izposojanja, ki nastanejo na dan začetka letnega poročevalskega obdobja, v katerem podjetje prvič uporabi te spremembe, ali pozneje.
                     
                  DATUM UVELJAVITVE
            …
            
                     
                        29.D
                     
                     
                        S ciklom letnih izboljšav MSRP 2015–2017, izdanim decembra 2017, se je spremenil 14. člen ter dodal 28.A člen. Podjetje začne uporabljati navedene spremembe za letna poročevalska obdobja, ki se začnejo 1. januarja 2019 ali pozneje. Uporaba pred tem datumom je dovoljena. Če podjetje te spremembe uporablja prej, mora ta podatek razkriti.